CELEX: E2010P0006
Language: lv
Date: 2010-06-15 00:00:00
Title: Reassur Aktiengesellschaft 2010. gada 15. jūnija prasība pret EBTA Uzraudzības iestādi (Lieta E-6/10)

2.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 237/19
            
         
      Reassur Aktiengesellschaft2010. gada 15. jūnija prasība pret EBTA Uzraudzības iestādi
   (Lieta E-6/10)
   2010/C 237/03
   
      Reassur Aktiengesellschaft, Aeulestrasse 5, 9490 Vaduz, LIECHTENSTEIN, ko pārstāvēja Ulrich Soltész un Philipp Melcher, pilnvarotie pārstāvji, 2010. gada 15. jūnijā iesniedza EBTA Tiesā prasību pret EBTA Uzraudzības iestādi.
   
      Reassur Aktiengesellschaft pieprasa EBTA Tiesai:
   
               1)
            
            
               pilnībā atcelt EBTA Uzraudzības iestādes 2010. gada 24. marta Lēmumu Nr. 97/10/COL par kaptīvo apdrošināšanas sabiedrību aplikšanu ar nodokļiem saskaņā ar Lihtenšteinas nodokļu likumu;
            
         
               2)
            
            
               atcelt 3. pantu EBTA Uzraudzības iestādes 2010. gada 24. marta Lēmumā Nr. 97/10/COL par kaptīvo apdrošināšanas sabiedrību aplikšanu ar nodokļiem saskaņā ar Lihtenšteinas nodokļu likumu vismaz tiktāl, ciktāl ar lēmumu paredz līdzekļu atgūšanu par laikposmu pirms 2009. gada 31. marta;
               kā arī
            
         
               3)
            
            
               piespriest EBTA Uzraudzības iestādei segt tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Prasības iesniedzējs ir Schindler grupas kaptīvais pārapdrošinātājs, kurš nodarbojas vienīgi ar noteiktu veidu risku pārapdrošināšanu Schindler grupas sabiedrībās.
            
         
               —
            
            
               Prasības iesniedzējs apgalvo, ka, ņemot vērā, ka kaptīvās (pār)apdrošināšanas sabiedrības apdrošina pret riskiem, kurus apdrošināšanas komercsabiedrības parasti nepiedāvā segt, un kaptīvo (pār)apdrošināšanas sabiedrību darbība ietver tikai grupas iekšējo risku segšanu, šīs sabiedrības nedarbojas tirgū, kur tām ir jākonkurē ar citiem tirgus dalībniekiem. Tāpēc šīs sabiedrības nav iesaistītas saimnieciskā darbībā un nav kvalificējamas kā uzņēmumi. Tādējādi aplikšana ar nodokļiem saskaņā ar Lihtenšteinas nodokļu likuma par kaptīvo (pār)apdrošināšanas sabiedrību aplikšanu ar nodokļiem noteikumiem nevarēja traucēt konkurenci vai EEZ iekšējo tirdzniecību. Apstrīdētie nodokļu noteikumi nav selektīvi un tāpēc nav uzskatāmi par valsts atbalstu.
            
         
               —
            
            
               Turklāt prasības iesniedzējs apgalvo, ka EBTA Uzraudzības iestāde:
               
                           —
                        
                        
                           nepareizi izvēlējās procedūru, kas jāpiemēro “nelikumīgam atbalstam”, un pieņēma nepareizu lēmumu par līdzekļu atgūšanu,
                        
                     
                           —
                        
                        
                           pārkāpa tiesiskās paļāvības principu, pieprasot līdzekļu atgūšanu par laikposmu no 2001. gada 6. novembra līdz vismaz 2009. gada 31. martam.